
ДО

ОБЩИНСКИ СЪВЕТ

ЗЛАТОГРАД

ДОКЛАДНА ЗАПИСКА 

от Мирослав Митков Янчев – Кмет на Община Златоград

Относно : Одобряване на План – сметка за разходите по събирането, включително разделно на битови отпадъци и транспортиране до съоръжения и инсталации; третиране на битовите отпадъци в съоръжения и инсталации и поддържане на чистотата на териториите за обществено ползване в населените места и селищните образувания в Община Златоград за 2021 г.  и определяне годишния размер на такса битови отпадъци за 2021 г.
У ВАЖАЕМИ ГОСПОДИН ПРЕДСЕДАТЕЛ,

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
Общинският съвет е органът, който одобрява План-сметката (чл. 66, ал.1 от ЗМДТ) и определя размера на такса битови отпадъци, при спазване на принципите за възстановяване на пълните разходи по предоставяне на услугите, създаване на условия за разширяване и повишаване на тяхното качество, както и постигането на по-голяма справедливост при определянето и заплащането им (чл. 8, ал.1 от ЗМДТ).

План-сметката по чл. 66, ал. 3 от Закона за местните данъци и такси е документ, посредством който се осъществяват процесите по планирането, съставянето, изпълнението и отчитането на извършваните от общината услуги: събиране и транспортиране на битови отпадъци до съоръжения и инсталации за тяхното третиране; третиране на битовите отпадъци в съоръжения и инсталации и поддържане на чистотата на териториите за обществено ползване в населените места и селищните образувания в общината (чл. 62 от ЗМДТ).

План-сметката служи за определяне на размера на такса битови отпадъци, съгласно заложените в нея относими за календарната година разходи, за извършване на дейности по предоставяне на услугите.
В сила от 2022 год., план-сметката ще се изготвя по образец и ред, определени с наредба на Министерския съвет (чл. 66, ал.3,т.1от ЗМДТ), която съгласно разпоредбата на § 20  от преходни и заключителни разпоредби на Закона за изменение и допълнение  на ЗМДТ ( в сила от 01.01.2019г.), ще се приеме в срок до 31 март 2021 год.
Проектът на План-сметката, за разходите на дейностите по предоставяне на услугите по чл. 62 от Закона за местните данъци и такси (ЗМДТ), за 2021г. на Община Златоград, е разработен   по досега действащия  ред и в съответствие с изискванията на чл.66, ал.1 от ЗМДТ и чл. 16, ал.2 от Наредба № 8 на ОбС – Златоград за определяне и администрирането на местните такси и цени на права и услуги на територията на Община Златоград.

При разработването са взети предвид и ангажиментите на общината по  Закона за управление на отпадъците, както и анализа за реално извършените разходи през настоящата година.

Планираните разходи за услугите по чл.62 от ЗМДТ в проекта на План-сметката за 2021 г. (Прил № 1), са общо в размер на 630 000лв., разпределени по дейностите за предоставяне на услугите по чл. 62 от ЗМДТ, както следва:
1. За събиране и транспортиране на битовите отпадъци, включително разделно по схемата „от врата на врата“ за отпадъци, извън системите за управление на масово разпространени отпадъци по ЗУО, предвидените разходи са в размер на 197 897 лв. Планираните разходи  представляват  31,41% от общите разходи, от които:
- 130 037 лв. са трудовите разходи, включващи разходите за работни заплати, осигурителни плащания и други възнаграждения на персонала, съгласно КТ. Тези разходи са разчетени, съгласно одобрената структора на дейност "Чистота”. Предвидено е увеличението на минималната работна заплата за 2020 г. 

- 39 782 лв. за гориво-смазочни материали. Тези разходи са изчислени на база километри, съгласно утвърдените маршрути за събиране и извозване на битовите и разделно събрани отпадъци, актуална към момента разходна норма на гориво–смазочни материали на специализираните автомобили и техника и прогнозна цена на дизелово гориво – 1,95 лв/л;

- 13 334 лв. за гуми, техническо обслужване и предполагаеми текущи ремонти през 2020 г., съгласно справка на механик, извършващ предпътните технически прегледи на специализираните автомобили и техника в дейността;

- 4 297 лв. за застраховки, такси, годишни и ежедневни технически прегледи на специализираната техника в дейността, по действащи цени към момента; 

- 2 092 лв. разходи за инвентар – метли, лопати, чували, дезинфекационни материали и работно облекло на работния екип за събиране на отпадъците;

- 1 900 лв. за административни разходи (брошури, канцеларски материали, такси за телефон, командировки, отпечатване и разнос на уведомителни писма и др.).

2. За осигуряване на съдове за временно съхраняване на битовите отпадъци, предвидените разходи са в размер на 7 256 лв., които представляват 1,15% от общите разходи, в т.ч.: 
         -  4 800 лв. за осигуряване на 100 бр.кофи за подмяна на амортизираните такива;

         - 2 456 лв. за осигуряване на 22 000 чували за разделно събиране на отпадъците от домакинства.

3. За обезвреждане и третиране на битовите отпадъци в съоръжения и инсталации са предвидени разходи, общо в размер на  311 164 лв., които представляват 49,39% от общите разходи. 

На територията на Регионално депо за битови отпадъци (РДБО) гр. Мадан, се реализира регионален проект „Проектиране и изграждане на компостираща инсталация и на инсталация за предварително третиране на битови отпадъци, за общините Мадан, Златоград и Неделино“. Изграждането на обекта е финансирано по оперативна програма „Околна среда 2014 – 2020 г. Крайният срок за въвеждане в  експлоатация на двете инсталации е 31 май 2021год. 

С реализацията на проекта, общините Мадан, Златоград и Неделино ще използват изградената инфраструктура и доставеното към нея мобилно експлоатационно оборудване, с цел осигуряване на съвременна и екологосъобразна система за управление на отпадъците на регионален принцип и постигане на целите по чл. 31, ал. 1, т. 1 и 2 от ЗУО.
В тази връзка, в проекта на План-сметката за дейността обезвреждане и третиране на битовите отпадъци в съоръжения и инсталации, освен разходите за такса депониране, обезпечения по чл.60 и отчисления по чл.64 от ЗУО, ( увеличени от 57лв/т на 82 лв/т за 2021г.), са заложени разходи за експлоатация на инсталацията за предварително третиране на отпадъците и компостиращата инсталация, след въвеждането им в експлоатация.

Обобщените количества отпадъци за събиране и транспортиране през 2020 год., по отпадъчни потоци – битови отпадъци (Б.О.) за обезвреждане на РДБО гр.Мадан, биоразградими зелени отпадъци (БЗО), строителни отпадъци (СО) и разделно събрани отпадъци (РСО) -пластмаса, хартия и стъкло от домакинства, административни, търговски и др. стопански субекти на територията на  Община Златоград, за периода м. януари – м.ноември 2020 г. и прогноза до края на тази година, са представени в таблицата: 

	месец
	БО                за обезвреждане на РДБО       /тон/
	БЗО 
/тон/
	С.О 
/тон/
	РСО от Общинската система
	РСО от администр., търговски и др. стопански субекти, предадени чрез договори с лица, притежаващи разрешения по чл. 35 от ЗУО                                   /тон/

	
	
	
	
	гр. Златоград домакинства  + администр., търговски и др. стопански субекти       /тон/
	др. нас. места домакинства  +администр., търговски и др. стопански субекти          /тон/
	

	1
	2
	3
	4
	5
	6
	7

	януари
	167,160
	8,400
	21,500
	3,865
	 
	 

	февруари
	141,080
	8,300
	53,200
	5,530
	 
	 

	март
	171,140
	2,700
	50,600
	8,600
	 
	 

	април
	177,140
	1,200
	40,600
	7,720
	 
	 

	май
	186,260
	20,900
	76,400
	11,700
	2,370
	 

	юни
	177,480
	19,200
	35,100
	7,200
	7,760
	 

	юли
	191,180
	13,300
	52,400
	12,680
	3,945
	 

	август
	219,640
	48,140
	40,500
	11,770
	2,770
	 

	септември
	225,720
	24,100
	19,100
	12,330
	2,765
	25,600

	октомври
	202,840
	36,700
	37,000
	11,290
	2,100
	 

	ноември
	167,660
	26,450
	33,900
	6,450
	1,600
	 

	към  30 ноември
	2 027,300
	209,390
	460,300
	99,135
	23,310
	25,600

	прогноза за м. декември
	168,150
	24,000
	20,800
	7,000
	1,500
	5,000

	към 31 декември
	2 195,450
	233,390
	481,100
	106,135
	24,810
	30,600


На база изготвеният анализ за годишното количество битови отпадъци през 2020г., прогнозираме за 2021 год. 2 200 тона битови отпадъци за събиране, транспортиране, предварително третиране и обезвреждане на РДБО гр.Мадан.    

Предвид срокът за въвеждане на  инсталациите в експлоатация (31 май 2021 год.), прогнозното количество битови отпадъци, което ще премине предварително третиране в инсталацията е 1 283 тона от общото годишно количество 2 200 тона, и представлява разход в размер на 122 866лв. Съгласно технологичната схема от проекта за експлоатация на инсталацията, предварителното третиране се състои от два етапа - сепариране на отпадъците и стабилизиране на подситова био фракция. Прогнозното количество сепарирани битови отпадъци и предадени за рециклиране е 469 тона, на стойност 12 325лв. Тази стойност се приспада от стойността за предварително третиране на отпадъците и в проекта на План-сметката се залагат разходи за експлоатация на инсталацията за предварително третиране, в размер на 110 541лв. (Раздел ІІІ, т.1.4 от ПС). 
Осигуряването на прогнозният капацитет на инсталацията за предварително третиране – 5 000 т/год., обезпечава постигане на целите по чл.31, ал.1 т.1 от ЗУО, за трите общини.
На компостиращата инсталация се предвижда да се третират разделно събрани зелени отпадъци от озеленени общински площи и разделно събрани зелени и биоразградими отпадъци от населението, от смесения битов поток. Разделното събиране, транспортирането и компостирането на тези отпадъци, ще се извършва от оператора на инсталацията. Предвиденото количество биоразградими отпадъци за разделно събиране, транспортиране и компостиране в компостиращата инсталация, производство на компост и транспортиране на остатъчният отпадък на изход от инсталацията до клетка на Регионалното депо, за Община Златоград, за периода след м.май 2021 год. е 351 тона, което представлява разход, в размер на 44 314лв. Произведеният компост, общо  за трите общини – членове на Регионалното сдружение ( Мадан, Златоград и Неделино) се разпределя за всяка една община по процентния дял, определен с Решение на Регионалното сдружение, като за Община Златоград количеството е 193 тона, на стойност 1 349 лв. Тази стойност се приспада от стойността за събиране, транспортиране и компостиране и в план-сметката се залагат разходи за експлоатация на компостиращата инсталация, в размер на 42 965лв. (Раздел ІІІ, т.1.5 от ПС). 

Осигуряването на прогнозният капацитет на компостиращата инсталация – 2 100 т/год., обезпечава постигане на целите по чл.31, ал.1, т.2 от ЗУО, за трите общини.

Общият остатъчен отпадък от двете инсталации, негоден за рециклиране и компостиране и предвиден за депониране и обезвреждане в клетката на Регионалното депо, също се разпределя между общините по определеният процентен дял. Това количество за Община Златоград е 379,749т. Количеството битови отпадъци от Община Златоград, за обезвреждане в клетката на РДБО до м.май вкл., т.е. до въвеждане на инсталациите в експлоатация е 916,667 тона. Общото количество за депониране и обезвреждане е 1 296,416 тона, за което в план-сметката са предвидени разходи за такса депониране  43 909лв. (Раздел ІІІ, т.1.1 от ПС) , за отчисления по чл.64 от ЗУО – 106 307лв. (Раздел ІІІ, т.1.2 от ПС)  и за обезпечения по чл.60 от ЗУО – 7 442лв. (Раздел ІІІ, т.1.3 от ПС).

Анализа за количествата отпадъци и разходите, заложени в раздел ІІІ от проекта на План-сметката, са в съответствие с масовия баланс, Анализ приход- разход, техническата спесификация за инсталациите в проект „Проектиране и изграждане на компостираща инсталация и на инсталация за предварително третиране на битови отпадъци на територията на РДБО Мадан, за общините Мадан, Златоград и Неделино“ и съгласно писмо на Община Мадан, вх.№ 08-00-81 от 30.10.2020г. и представена справка за  финансови параметри за РДБО.


4. За почистване на уличните платна, площадите, алеите, парковите и другите територии, предназначени за обществено ползване – 113 683 лв. Планираните разходи представляват 18,05% от общите разходи, от които:
- 96 557 лв. са трудовите разходи на персонала, зает в тази дейност, включващи разходи за работни заплати, осигурителни плащания и други възнаграждения, съгласно КТ. В разчета на тези разходи е предвидено  увеличението на МРЗ за 2021 г.

-  17 126 лв. за машинно метене и миене на улици, тротоари и паркове, почистване на наноси и места с нерегламентирано изхвърляне на отпадъци. Предвидени са разходи за гориво-смазочни материали, текущи ремонти, такси, застраховки, годишни и ежедневни технически прегледи на мотометачна машина, специализиран автомобил БМЦ и багер ВАЛТРА.
Общо планираните разходи в размер на 630 000лв., са с 51 435 лв. в повече, спрямо плануваните за 2020 год. Увеличението на разходите в проекта на План-сметка за 2021 г., спрямо 2020г., се дължи на заложените нови разходи, във връзка с въвеждане в експлоатация на инсталацията за предварително третиране на битови отпадъци и компостиращата инсталация; увеличение на разходите за депониране, във връзка с нов размер на отчисленията по чл.64 от ЗУО (от 57лв/т на 82 лв/т за 2021г.) и предвиденото увеличение на средствата за РЗ, във връзка с промяната на МРЗ, в сила от 01.01.2021г.

В разработеният проект на  План – сметката за 2021 г.(Прил № 2) по населени места, предвидените разходи са разпределени, в зависимост от прогнозното годишно количество битови отпадъци за 2021 год. (2 200 тона), определено за всяко населено място, съгласно данните по кантарни бележки за депонираните битови отпадъци за крайно обезвреждане на Регионалното депо, за периода януари  –  октомври 2020 год. и прогнозното количество  до края на годината.

Такса битови отпадъци 

Съгласно чл.67, ал.12 от Закон за изменение и допълнение  на Закона за местните данъци и такси, начинът за изчисляване на размера на такса за битови отпадъци при прилагане на основите по ал.8 на чл.67, се определя с наредба която, съгласно § 20  от преходни и заключителни разпоредби, следва да бъде приета от Министерски съвет, в срок до 31 март 2021 год.
Съгласно чл. 64 от ЗМДТ, посочените дейности за управление на отпадъците се финансират, чрез събраните средства за такса битови отпадъци, дължими от лицата по чл. 11 от ЗМДТ.

Съгласно чл. 64 от ЗМДТ, посочените дейности за управление на отпадъците се финансират, чрез събраните средства за такса битови отпадъци, дължима от лицата по чл. 11 от този закон.

Очакваните постъпления от такса битови отпадъци за 2021 год. са в размер на  590 145 лв., в т.ч.: 

· от облог, при събираемост  85 % - 463 249 лв. 

· от недобор, при събираемост 40 % - 126 896 лв. 

Прогнозата за постъпленията от такса битови отпадъци за 2021г. е изготвена при запазване размера на таксата от 2017г. и отчетните стойности и данъчни оценки на недвижимите имоти, към 13 ноември 2020 год., както и решенията на ОбС за намаляване размера на таксата  за учебни,  детски заведения и читалища на територията на общината и МБАЛ „Проф.д-р Асен Шопов” ЕООД, освободените от такса молитвени домове на територията на общината, съгласно чл.71а от ЗМДТ, очакваните декларации за определяне таксата на нежилищни имоти на предприятия и фирми, според количеството на битовите опадъци по  чл.21, ал.1 от Наредба № 8 на Общински съвет Златоград и декларации по чл.71, т.1 от ЗМДТ, за имоти, които няма да се ползват през цялата 2021 година.

Очакваният размер от приходите за 2021г. от такса битови отпадъци, не възстановява пълния размер на плануваните разходи в проекта на План – сметката за 2021г. Съгласно чл.8, ал.4 от ЗМДТ, в случаите, когато размерът на таксата не възстановява пълният размер на разходите по предоставяне на услугите, разликата между разхода и размера на таксата е за сметка на общински приходи.

Прилагането на тази норма ще позволи запазване размера на таксата за битови отпадъци за следващата година, което ще е в съответствие с принципа за социална и икономическа поносимост.
С цел запазване размера на такса битови отпадъци, определен с Решения на ОбС Златоград № Ж 667 / 28.12.2017г., № Ж 877 / 27.12.2018г. и № З 25 / 30.12.2019г.,  разликата в размер на 39 850лв., между пълният размер на разходите по проекта на План-сметката за 2021г. и очаквания приход от такса битови отпадъци, да се осигури от други собствени приходи, от бюджета на Община Златоград за 2021г.

Горното не противоречи на разпоредбите на европейското и национално законодателство.
С оглед изложеното по-горе, предлагам ОбС Златоград да разгледа и приеме следният 
ПРОЕКТ НА РЕШЕНИЕ:


На основание чл.8, ал.3 и ал.4, чл.66, ал.3, т.2 от Закона за местните данъци и такси и чл. 16, ал.2 от Наредба № 8 на Общински съвет  Златоград, за определянето и администрирането на местните такси и цени на права и услуги на територията на Община Златоград, Общински съвет Златоград,
РЕШИ:
1. Одобрява План-сметка на разходите по събирането, включително разделно на битови отпадъци и транспортиране до съоръжения и инсталации; третиране на битовите отпадъци в съоръжения и инсталации и поддържане на чистотата на териториите за обществено ползване в населените места и селищните образувания в Община Златоград за 2021г., в размер на 630 000 лв., съгласно Приложение №1 и Приложение №2, неразделни части от настоящото решение.

2. Запазва за 2021 год. годишния размера на такса битови отпадъци, определен с Решение на ОбС Златоград № Ж 667 / 28.12.2017г., № Ж 877 / 27.12.2018г. и № З 25 / 30.12.2019г., както следва:

	Населено място
	Такса за събиране и извозване на битовите отпадъци

( ‰ )
	Такса за обезвреждане на битови отпадъци в депа и други съоръжения

( ‰ )
	Такса за поддържане чистотата на териториите за обществено ползване

( ‰ )
	Общо

( ‰ )

	2.1. За имоти на физически лица и жилищни имоти на юридически лица в районите, в които общината е организирала събиране и извозване на отпадъците:



	Златоград
	2,4
	2,4
	0,9
	5,7

	Старцево, Аламовци, Долен, Ерма река, Кушла, Пресока,
	2,7
	2,4
	0,9
	6

	Страшимир, Цацаровци
	2,4
	2,4
	0,9
	5,7

	2.2. За имоти на физически лица и жилищни имоти на юридически лица извън районите, в които общината е организирала събиране и извозване на отпадъците и за които има подадени декларации по смисъла на чл.71, т.1 от Закона за местните данъци и такси:



	Златоград, Старцево, Аламовци, Долен, Ерма река, Кушла, Пресока, Страшимир, Цацаровци
	0,00
	2,4
	0,9
	3,3

	2.3. За нежилищни имоти на юридически лица в районите, в които общината е организирала събиране и извозване на отпадъците:


	Златоград
	7,3
	3,5
	2
	12,8

	Старцево, Аламовци, Долен, Ерма река, Кушла, Пресока,
	13,8
	3,5
	2
	19,3

	Страшимир, Цацаровци
	12,4
	3,5
	2
	17,9

	2.4. За нежилищни имоти на юридически лица извън районите, в които общината е организирала събиране и извозване на отпадъците и за които има подадени декларации по смисъла на чл.71, т.1 от ЗМДТ:



	Златоград, Старцево, Аламовци, Долен, Ерма река, Кушла, Пресока, Страшимир и Цацаровци
	0,00
	3,5
	2
	5,5


2.5. За нежилищни имоти на юридическите лица, за които има подадена декларация по смисъла на чл.21, ал.1 от Наредба № 8 на ОбС – Златоград,   размерът на таксата се определя според количеството отпадъци и представлява сбор от:

· таксата по чл.66, ал.1, т.1, 2 и 3 от Закона за местните данъци и такси, като абсолютна стойност за съответния деклариран съд, кратност на обслужване, съгласно заповед № 415 / 23.10. 2020 г.  на Кмета на Община Златоград, за съответното населено място;  

· таксата по чл.66, ал.1, т.4 от Закона за местните данъци, за поддържане чистотата на териториите за обществено ползване – 2 ‰  върху по-високата между отчетната стойност и данъчната оценка на активите на юридическите лица в Община Златоград, както следва:

	        №
	населено място
	Цена за 1 бр кофа 0,12 куб.м., обслужвана 2

      пъти / месец

лв.
	Цена за 1 бр. контейнер 1,1 куб.м., обслужван 2

пъти / месец

лв.
	Такса за поддържане чистотата на териториите за обществено ползване /

 ( ‰ )

	1
	Златоград
	333,00
	2834,00
	2,0

	2
	Аламовци
	391,00
	3326,00
	2,0

	3
	Долен
	391,00
	3326,00
	2,0

	4
	Ерма река
	362,00
	3080,00
	2,0

	5
	Кушла
	377,00
	3203,00
	2,0

	6
	Пресока
	377,00
	3203,00
	2,0

	7
	Старцево
	377,00
	3203,00
	2,0

	8
	Страшимир
	362,00
	3080,00
	2,0

	9
	Цацаровци
	362,00
	3080,00
	2,0


3. Разликата, в размер на 39 850 лв., между пълният размер на разходите по План-сметката за 2021г. и очаквания приход от такса битови отпадъци,  да се осигури от други собствени приходи, от бюджета на Община Златоград за 2021г.
Приложения: 

Приложение № 1 – Проект на План – сметка 2021 г. , по дейности;

Приложение № 2 – Проект на План – сметка 2021 г. , по населени места;

С уважение,

МИРОСЛАВ  ЯНЧЕВ

Кмет на Община Златоград

изготвил:

Минка Кехайова  
техн. ръководител дейност „Чистота”

Съгласували:

Любомир Ангелов

Директор на дирекция ХД, Б,О и ООС

той и секретар на МКБППМН

Надя Мангарудова

Директор на дирекция ФСД, Б, ЧР и МДТ

Асен Черешаров

Юрисконсулт, ПИ и ЛЗЛД




                В Общинска администрация Златоград функционира  Система за  управление на качеството и                                                           информационната сигурност, в съответствие с изискванията на стандартите ISO 9001:2008 и ISO 27001:2005. 

